એપાર્ટમેન્ટ અને કોલોનીના નિર્માણ માટે દક્ષિણ દિલ્હીમાં 16,500 વૃક્ષોને કાપવાનો વિરોધ રોડથી લઇ સોશિયલ મીડિયા પર થઇ રહ્યો છે. હવે એનજીટીએ પણ આ કેસમાં 19 જુલાઈ સુધી રોક લગાવી દીધી છે. આગામી સુનાવણી 4 જુલાઈના રોજ થશે. વૃક્ષો કાપવાના વિરોધ સાથે દિલ્હીમાં ચિપકો આંદોલન જેવી ચળવળ શરૂ કરવામાં આવી હતી જે સોશિયલ મીડિયામાં વાઇરલ થઈ હતી. રાજકીય પક્ષોએ પણ આ મુદ્દાને લઇને એકબીજા પર દોષ ઢોળ્યા હતા. આમ આદમી પાર્ટીએ કેન્દ્ર સરકારને નિશાન બનાવીને આરોપ લગાવ્યો હતો કે પર્યાવરણ મંત્રી હર્ષવર્ધર્ન ચાંદની ચૌકના સાંસદ છે, પરંતુ તેમણે પણ દિલ્હીના હિત વિરૂદ્ધ વૃક્ષો કાપવાની મંજૂરી આપી હતી.